section_heading: Životopis
paragraph_text: Avery je izvršio svoj prvi piratski čin na otocima Cape Verde gdje je opljačkao tri engleska trgovačka broda s Barbadosa, otimajući im zalihe. Na obali Gvineje opljačkao je i porobio lokalne domorodačke poglavice. U listopadu 1694. pokraj otoka Princip opljačkao je dva danska gusarska broda, otevši im zlato i slonovaču. Nakon što je Fancy oplovila Rt dobre nade, Avery se kratko zaustavio na Madagaskaru radi opskrbe i krenuo prema sjeveroistoku. Avery je stigao na Crveno more u lipnju 1695. i ubrzo otkrio pet drugih kapetana, među njima i Thomasa Tewa iz New Yorka. Svi su oni imali pismena ovlaštenja za gusarenje protiv Francuza ali su se umjesto toga okrenuli otvorenom pljačkanju. Piratski kapetani su ujedinili snage, stvorivši snažnu flotu od šest brodova.